Lav et referat af nedenstående tekst:

Tekst:
Og budskabet om at hjælpe klimaet godt på vej gik rent ind hos de mange skoleelever, der fredag var forbi på årets udgave af Naturmødet i Hirtshals. Det blev da også serveret med en god gang humor og pædagogik hos Hjørring Vandselskab, der er blandt de mange standholdere på Naturmødet. Selv om der var humor bag - så er budskabet alvorligt nok. - Vi finder alle mulige ting på rensningsanlægget, både engangsvaskeklude, kondomer, bind, vatpinde, sokker og ja, alle mulige ting, som folk tror, man bare lige kan smide i toilettet, men det bliver ikke nedbrudt, og så er det, det ender med, at vi kan hive sådan en stor klump op. Vores pumper kan ikke holde til alt det, der ikke skal i toilettet, siger kommunikationsmedarbejder, Anna Klitgaard fra Hjørring Vandselskab. Naturmødet er et årligt nationalt folkemøde om og i naturen. Gennem tre dage omdannes Hirtshals til epicenter for dansk naturdebat og naturoplevelser. Det er fjerde gang i år, der er Naturmøde i Hirtshals. Og denne gang falder det sammen med såvel europaparlamentsvalget som Folketingsvalget. Det har betydet, at der denne gang er ekstra stor politisk bevågenhed og interesse for Naturmødet. En lang række top-politikere har da også været en tur forbi det store område primært ved havnen i Hirtshals for dels at suge til at sig af viden fra de mange organisationer og foreninger, der er med til Naturmødet, og dels for at deltage i de mange debatter på stedet. Samtidig har interessen for Naturmødet i år betydet ekstra fokus på sikkerheden. - Det har godt nok gjort tingene mere uforudsigelige end jeg frygtede. Det er godt nok svært. Det har været en kæmpe udfordring, men vi lykkedes med det, siger Jesper Lauritsen, der er chef for Naturmødet.

Referat:
Det kan nogle gange være en lille smule teoretisk og temmelig politisk det der med klimaet, men det blev helt konkret, da skolebørn rykkede ind på Naturmødet i Hirtshals; for man kan hjælpe klimaet ved bare at lade være med at smide affald i toilettet.